ms en ms en ms es diq en en ms sv en war id en ms de ms en ms ms de ms en id id id ms ms id id ms ms ms id ms ms ms id ms ms ms ms id ms id ms id id hu es ms id id ms ms ms id ms id ms id id ms id ms ms jv ms sl ms it id ms de id ca ms pt id ms fr id ms pt id ms en id id id ms ms id ms id en nds fr id et nb fr en ms ms id cs ms ca ceb ms ceb en
Portal iKnowledge - Maklumat am Wang Tak Dituntut (WTD)
You may be trying to access this site from a secured browser on the server. Please enable scripts and reload this page.
It looks like your browser does not have JavaScript enabled. Please turn on JavaScript and try again.
Menteri Kewangan telah melantik Akauntan Negara Malaysia sebagai Pendaftar Wang Tak Dituntut sejak 1 Jun 1975. Peranan utama Pendaftar adalah:
Pemegang amanah terhadap Wang Tak Dituntut (WTD) yang diterima.
Membayar balik WTD kepada empunya WTD sekiranya terdapat permohonan tuntutan.
Memeriksa rekod syarikat atau firma bagi memastikan kepatuhan peruntukan Akta.
Mencadangkan kompaun dan hukuman denda terhadap syarikat atau firma yang gagal mematuhi peruntukan Akta.
Syarikat atau Firma yang wajid mematuhi Akta
Menurut seksyen 8 Akta WTD 1965, syarikat atau firma yang wajid mematuhi Akta ialah:
Syarikat yang ditubuhkan di bawah peruntukan Akta Syarikat 1965, termasuk syarikat asing yang ditetapkan di bawah Bab 2 Bahagian XI Akta tersebut;
Lembaga yang ditubuhkan untuk menguruskan kumpulan wang berkaitan dengan faedah-faedah persaraan;
Pertubuhan dan koperasi yang didaftarkan;
Perbadanan, pihak berkuasa awam dan kesatuan sekerja; dan
Firma iaitu pihak-pihak yang bersatu bagi menjalankan perniagaan.
Seksyen 14 Akta WTD 1965 memperuntukkan bahawa mana-mana pihak yang mempunyai wang, selain daripada WTD dalam tangan yang belum dituntut oleh empunya, boleh menyerahkan wang tersebut kepada Pendaftar seolah-olah wang tersebut adalah WTD yang perlu dibayar walaupun beliau tidak wajib untuk berbuat demikianmenurut Akta.
Perihal Wang Tak Dituntut
Menurut Seksyen 8 Akta WTD 1965 terbahagi kepada tiga kategori:
Wang yang kena dibayar di sisi undang-undang kepada empunya tetapi tidak dibayarkan dalam satu tempoh masa tidak kurang dari satu tahun. Contoh di bawah kategori ini ialah:
Gaji, upah,bonus, komisen dan wang lain yang kena dibayarkan kepada kakitangan.
Dividen dan keuntungan yang diisytiharkan untuk dibahagikan.
Tuntutan insurans yang telah diluluskan untuk bayaran.
Draf bank, cashier’s order dan dokumen lain yang mempunyai fungsi serupa di mana tempoh sah lakunya telah luput.
Cagaran dan deposit di mana tujuan wang itu dikutip telah pun dicapai.
Simpanan tetap (tanpa arahan pembaharuan automatik) yang telah matang.
Pemiutang atau penghutang pelbagai.
Wang dalam kredit sesuatu akaun yang tidak dikendalikan oleh empunya dengan apa cara sekali pun dalam satu tempoh tidak kurang dari tujuh tahun. Contoh di bawah kategori ini ialah:
Simpanan tetap (yang mempunyai arahan pembaharuan automatik).
Wang dalam kredit sesuatu akaun dagangan yang telah tidak dikendalikan melalui apa-apa urus niaga bagi satu tempoh masa tidak kurang dari dua tahun.
Kategori ini merujuk kepada akaun pemiutang dan penghutang perdagangan.
Kewajipan Syarikat atau Firma
Syarikat atau firma yang mempunyai WTD hendaklah menyerahkan WTD tersebut kepada Pendaftar dengan mengisikan borang UMA-3 sebanyak 1 salinan dan borang UMA-4 sebanyak 2 salinan berserta cek atas nama Akauntan Negara Malaysia.
Syarikat atau firma yang mempunyai WTD melebihi 20 empunya dikehendaki mengemukakan borang UMA-3 berserta CD "read only mode" dalam format excel kepada Pendaftar.
Serahan WTD kepada Pendaftar dan salinan borang UMA-3 kepada PNMB hendaklah dibuat selewat-lewatnya pada 31 Mac setiap tahun.
Syarikat atau firma hendaklah menyimpankan salinan borang UMA-3 dan UMA-4 tersebut bagi tujuan rujukan dan pengesahan sekiranya terdapat tuntutan daripada empunya WTD kelak.
Syarikat atau firma atau pegawainya yang gagal mematuhi peruntukan Akta, jika disabitkan kesalahan, boleh dihukum denda bagi setiap kesalahan atau penjara atau kedua-duanya sekali.
Seksyen 16 Akta WTD 1965 menjelaskan bahawa Pendaftar boleh mengenakan kompaun ke atas kesalahan dilakukan pada amaun tidak melebihi 50% dari denda maksimum bagi kesalahan tersebut dan pendakwaan tidak akan diambil bagi sesiapa yang membayar kompaun berkenaan.
Tuntutan Bayarab Balik Wang Tak Dituntut
Empunya atau mana-mana pihak yang dapat membuktikan beliau mempunyai hak di sisi undang-undang terhadap WTD, bolehlah membuat tuntutan di Pejabat Pendaftar pada bila-bila masa sahaja.
Bagi tujuan bayaran balik WTD, Pihak yang mengemukakan tuntutan perlu menyerahkan borang UMA-7 dan dokumen sokongan yang diperlukan oleh Pendaftar.
Senarai borang yang digunakan bagi serahan WTD dan bayaran balik WTD sepertimana berikut:
Maklumat senarai empunya WTD
Syarikat / Firma (2)
Borang Serahan WTD dengan borang UMA-3
Maklumat syarikat atau firma & cek bayaran
Syarikat / Firma (1)
Permohonan Bayaran Balik WTD
Maklumat empunya & dokumen sokongan
Untuk maklumat lanjut mengenai peruntukan Akta Wang Tak Dituntut 1965 atau tuntutan bayaran balik WTD, sila hubungi pihak Pendaftar sepertimana berikut:
Bahagian Pengurusan Amanah dan Sekuriti
Jabatan Akauntan Negara Malaysia
Tingkat 42 Menara Maybank
100 Jalan Tun Perak
Telefon : 03 - 2034 1850
Faks : 03 - 2072 5707 / 03 - 2026 7430
7.30 pagi - 5.30 petang
Sabtu - Ahad : Cuti
Bahagian Pengurusan Amanah dan Sekuriti (BPAS)
Dimuat naik pada : 12 Mac 2010
Hak Cipta Terpelihara Jabatan Akauntan Negara Malaysia © 2021